CELEX: 32018R1932
Language: hu
Date: 2018-12-10 00:00:00
Title: A Tanács (EU) 2018/1932 rendelete (2018. december 10.) az Eritreával szembeni egyes korlátozó intézkedésekről szóló 667/2010/EU rendelet hatályon kívül helyezéséről

11.12.2018   
               
               
                  HU
               
               
                  Az Európai Unió Hivatalos Lapja
               
               
                  L 314/8
               
            
         A TANÁCS (EU) 2018/1932 RENDELETE
         (2018. december 10.)
         az Eritreával szembeni egyes korlátozó intézkedésekről szóló 667/2010/EU rendelet hatályon kívül helyezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel az Eritreával szembeni korlátozó intézkedésekről szóló 2010/127/KKBP határozat hatályon kívül helyezéséről szóló, 2018. december 10-i (KKBP) 2018/1944 tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     2009. december 23-án az Egyesült Nemzetek Biztonsági Tanácsa (a továbbiakban: ENSZ BT) elfogadta az 1907 (2009) sz. ENSZ BT-határozatot, mely korlátozó intézkedéseket vezetett be Eritreával szemben és tiltotta a fegyverek és a kapcsolódó anyagok Eritreába vagy onnan történő értékesítését és szállítását.
                  
               
                     (2)
                  
                  
                     A 667/2010/EU tanácsi rendelet (2) hatályba léptette az 1907 (2009) sz. ENSZ BT-határozat értelmében elfogadott 2010/127/KKBP tanácsi határozatban (3) megállapított intézkedéseket.
                  
               
                     (3)
                  
                  
                     2018. november 14-én az ENSZ BT elfogadta a 2444 (2018) sz. ENSZ BT-határozatot, mely azonnali hatállyal megszüntette az Eritreával szembeni összes ENSZ korlátozó intézkedést.
                  
               
                     (4)
                  
                  
                     A Tanács 2018. december 10-én elfogadta a 2010/127/KKBP határozat hatályon kívül helyezéséről szóló (KKBP) 2018/1944 tanácsi határozatot.
                  
               
                     (5)
                  
                  
                     Az említett intézkedések a Szerződés hatálya alá tartoznak, ennélfogva – különösen a valamennyi tagállam által történő egységes alkalmazásuk biztosítása céljából – a végrehajtásukhoz uniós szintű jogszabály szükséges.
                  
               
                     (6)
                  
                  
                     A 667/2010/EU rendeletet ezért hatályon kívül kell helyezni,
                  
               ELFOGADTA EZT A RENDELETET:
         
            1. cikk
            A 667/2010/EU rendelet hatályát veszti.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 10-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  Lásd e Hivatalos Lap 60. oldalát.
         
            (2)  A Tanács 667/2010/EU rendelete (2010. július 26.) az Eritreával szembeni egyes korlátozó intézkedésekről (HL L 195., 2010.7.27., 16. o.).
         
            (3)  A Tanács 2010/127/KKBP határozata (2010. március 1.) az Eritreával szembeni korlátozó intézkedésekről (HL L 51., 2010.3.2., 19. o.).